Diari Oficial de la Generalitat Valenciana


Sumari del DOGV 7698, del 15-01-2016 (2015/10096)

Notificació de la sentència dictada en el procediment de guarda i custòdia número 372/2015.
-------------------------------------------------------------------------------------------

### Dades del document

Número de DOGV
:   7698

Data del DOGV
:   15-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10879


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 372/2015. [2015/10481]  
Judici: família, guarda, custòdia o aliments del fill menor no matrimonial no consensuat número 000372/2015.  
Part demandant: Cinthya-Katherine Rodríguez Castro.  
Part demandada: Mauricio Alejandro Bruzzone Herrera.  
Sobre: divorcis no consensuats.  
En el judici a què es fa referència s'ha dictat la resolució el text de la qual, literalment, diu així:  
  
«Dispositiva  
Estime parcialment la demanda interposada pel procurador dels tribunals Pascual Moxica Pruneda, que actua en nom i representació de Cinthya-Katherine Rodríguez Castro, contra Mauricio Alejandro Bruzzone Herrera, declarat en situació legal de rebel·lia processal, i ordene les mesures definitives següents sobre el fill menor en comú, B.:  
  
1. L'exercici de la pàtria potestat sobre el menor, B., serà exclusiu de la mare, Cinthya-Katherine Rodríguez Castro. L'exercici exclusiu de la pàtria potestat implica l'adopció per part de la mare de totes les decisions rellevants que afecten el fill, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o el canvi de centre o el model educatiu o les activitats extraescolars a realitzar; l'autorització de qualsevol intervenció quirúrgica, el tractament mèdic no banal o tractament psicològic, tant si comporta despesa com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; la realització o no d'un acte religiós o social rellevant, així com la manera de dur-lo a terme, sense que respecte d'això tinga prioritat el progenitor amb qui estiga el menor en el moment de ser realitzat; el canvi de domicili, i l'autorització per a l'eixida del territori nacional.  
  
2. Atorgue a Cinthya-Katherine Rodríguez Castro el règim de guarda i custòdia del fill menor, B.  
3. No establisc cap règim de visites a favor del progenitor no convivent (pare), Mauricio Alejandro Bruzzone Herrera.  
4. Mauricio Alejandro Bruzzone Herrera haurà de satisfer, des de la data de presentació de la demanda (mensualitat 02.2015) i amb caràcter mensual (12 mensualitats anuals), en concepte de pensió d'aliments per al fill, B., la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.  
L'import anterior haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur, aquesta actualització es produirà de manera automàtica, sense necessitat de requeriment previ, i es considera, com a data inicial per a l'actualització, el mes i l'any en què es fixa, i, com a data final, el mateix mes de l'any en què s'actualitza, i l'opció ?vol actualitzar una renda?- de la pàgina web de l'Institut Nacional d'Estadística permet aquest càlcul.  
L'impagament de la contribució a les despeses d'atenció podrà ser constitutiu d'un delicte d'abandonament de família, previst en l'article 227 del Codi Penal i castigat amb pena de presó o multa.  
A més, els dos progenitors hauran de satisfer la meitat de les despeses extraordinàries del fill detallades en el fonament de dret seté que es considera ací íntegrament per reproduït, i és pressupost previ per a la reclamació per un progenitor a l'altre de la meitat que li correspon, que, prèviament a la realització de l'activitat/acte que implica la despesa, excepte supòsits d'urgència, n'haja sol·licitat el consentiment, en qualsevol forma que permeta acreditar-ho documentalment, amb informació a aquest del cost que implica.  
Així, el consentiment exprés o tàcit (per falta d'oposició expressa en el termini de cinc dies o obstaculització acreditada a la recepció de la comunicació) del progenitor consultat permetrà la realització de l'activitat/acte consultat i la reclamació a l'altre progenitor de la meitat del seu cost pel progenitor que haja abonat íntegrament aquest, llevat que aquell haja manifestat el seu consentiment a la realització de l'acte/activitat, però sense assumpció del seu cost, i en aquest cas podrà realitzar-se l'activitat/acte, però sense possibilitat de reclamació directa de la meitat del seu cost.  
En cas d'oposició expressa del progenitor consultat a la realització de l'activitat/acte, la realització d'aquest requerirà autorització judicial, la qual podrà obtindre's, si és el cas, a través del corresponent expedient de jurisdicció voluntària, per desacord en l'exercici conjunt de la pàtria potestat, en què s'atorgarà la facultat de decidir a un dels progenitors (art. 156 CC).  
En cas d'oposició del progenitor consultat a l'assumpció de la meitat del cost de l'activitat/acte, la reclamació judicial d'aquest requerirà el reconeixement de la despesa extraordinària, el qual podrà obtindre's, si és el cas, a través del corresponent procediment de reconeixement de l'article 776.3 de la Llei d'Enjudiciament Civil.  
Tot això sense fer expressa imposició a cap de les parts quant a les costes produïdes en aquesta instància.  
Notifiqueu a les parts aquesta resolució, amb la indicació que, en contra, s'hi pot interposar un recurs d'apel·lació que haurà de preparar-se per escrit presentat davant d'aquest jutjat en el termini dels 20 dies següents a la notificació, i s'indicaran els pronunciaments d'aquesta que s'impugnen, tot això per a davant de l'Audiència Provincial d'Alacant (Secció Novena amb seu a Elx).  
Porteu-ne l'original al llibre de les de la seua classe i expediu-ne un testimoniatge per a incorporar-lo a les actuacions.  
Així ho disposa, mana i firma Raquel Catalá Veses, jutgessa titular d'adscripció territorial amb destinació al Jutjat de Primera Instància número 6 d'Elx i partit. En done fe.  
Publicació. La resolució anterior ha sigut firmada, llegida i publicada per la jutgessa que la subscriu, mentre celebrava audiència pública el dia de la data. En done fe.»  
  
Atés que es desconeix el domicili o la residència actuals de la part demandada, de conformitat amb el que estableixen els articles 156.4 i 164 de la Llei 1/2000, d'Enjudiciament Civil, dispose la publicació d'aquest edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
  
Elx, 4 de desembre de 2015.- El lletrat de l'Administració de Justícia: Francisco Javier García Navarro.